มาถึงประเทศต้นกำเนิดของเครป ก็ต้องลองร้านเครปกันซักร้านครับ  เลือกร้านนี้ไม่ได้มีเหตุผลอะไรมากครับ ไม่ได้เลือกว่าเป็นร้านดังหรือเคยกินมาก่อน แต่ว่าร้านนี้อยู่ในโซนที่มีร้านเครปเยอะ เพราะสถานีรถไฟแถวนี้ใกล้กับเมืองที่ดังเรื่องเครป

ร้านค่อนข้างใหญ่เหมือนกันนะ ที่นั่งเยอะ แต่ว่าลูกค้าไม่ถึงครึ่งร้าน ส่วนใหญ่ก็จะนั่งกันด้านหน้าร้านรับบรรยากาศ  อาหารออกค่อนข้างช้ามาก มีหลงลืม order ไปด้วย ต้องตามหลายรอบ

- Cidre (ขวดละ 3 eur) สำหรับคนที่ไม่ทานเบียร์  ดื่มอันนี้แทนได้ มึนได้เหมือนกัน แต่คนอื่นอาจจะมองเราดื่มน้ำเด็กๆ หน่อย ฮ่าๆ

- Paysanne (10.50 eur) เครป Bacon + Cheese + ไข่
- Nordique (11.50 eur) เครป Smoke Salmon + Cream
- Landaise (11.50 eur) เป็นเครฟตับห่าน รสชาติใช้ได้ครับแต่ไม่ติดใจ เท่าที่ลองแล้วผมชอบ Bacon + Cheese + ไข่ มากกว่าแฮะ ถูกกว่าด้วย   ส่วนเครปที่เป็นของหวาน (Chocolate Chantilly - 5.50 eur) ผมว่าอร่อยดี เสียตรงที่ตอนเสิร์ฟมาไอศครีมมันเริ่มละลายมากแล้ว เพราะเหตุผลเดียวเลยคือเสิร์ฟช้า

สรุปมื้อนี้เฉยๆ ครับให้ 3 ดาวละกัน